**РАСПРАЦОЎКА ФАКУЛЬТАТЫЎНЫХ ЗАНЯТКАЎ**

**Факультатыўныя заняткі “Спазнай сябе”**

 **6 клас**

**Тэма “Мае словы – маё багацце”**

**Тэма: “Мае словы – маё багацце”.**

**Мэта:** развіццё псіхалагічнай культуры вучняў праз развіццё маўлення.

**Задачы:**

* стварыць умовы для разумення вучнямі неабходнасці развіваць сваю мову (маўленне);
* садзейнічаць развіццю мовы вучняў шляхам правядзення маўленчых практыкаванняў (гульняў);
* садзейнічаць фарміраванню ў вучняў каштоўнасных адносін да сябе, умення разумець сябе, выхаванню самарэгуляцыі вучняў.

Чакаемы вынік: усведамленне вучнямі неабходнасці развіваць сваю мову.

Метад навучання: праблемны выклад, эўрыстычная гутарка, карэкцыйна-развіваючыя практыкаванні.

Форма арганізацыі вучэбнай прасторы: калектыўнае і парнае ўзаемадзеенне, індывідуальныя заданні.

Абсталяванне: раздатачны матэрыял (карткі з чыстагаворкамі, карткі з сітуацыямі, сігнальныя карткі), табліца “Віды маўлення”, секундамер).

 Ход факультатыўных заняткаў

І. Арганізацыйны момант.

Стварэнне станоўчага эмацыянальнага клімату: разгадванне “шыфроўкі”:

ХЕПСОПЕАКАЧСАН (нас чакае поспех)

ІІ. Асноўны этап.

1. Уводная частка. Суразмоўніцтва:

 - Рабяты, кожны з вас жадае добра вучыцца, развівацца і самаўдасканальвацца, каб у будучым быць паспяховым, займацца любімай справай, быць гарманічнай асобай. Скажыце, што трэба для таго, каб добра вучыцца?

*(Уважліва слухаць тлумачэнні настаўніка, выконваць дамашнія заданні, займацца самастойна, многа чытаць, трэніраваць памяць, умець планаваць свой дзень, не ленавацца і т.п.)*

 Слова настаўніка.

* Так, усё гэта правільна. Аднак гэтага недастаткова. Патрэбна развіваць сваю мову, ці маўленне (па-руску – речь). Нездарма кажуць: мова – музей думкі. У мове заключаны важнейшыя жыццёвыя каштоўнасці, створаныя папярэднімі пакаленнямі. Адным з найважнейшых паказчыкаў ўзроўню культуры чалавека, яго мыслення, інтэлекту з'яўляецца яго ўменне гаварыць. Гаворка выконвае функцыі зносін і паведамлення, эмацыянальнага самавыяўлення і ўздзеяння на іншых людзей. Добра развітая гаворка служыць адным з найважнейшых сродкаў актыўнай дзейнасці чалавека ў сучасным грамадстве, а для школьніка - сродкам паспяховага навучання ў школе. Дзеці з добра развітай мовай заўсёды лепш вучацца па ўсіх прадметах.

2. Калектыўная работа з табліцай “Віды маўлення”.

- Якія віды маўлення вы бачыце на малюнку?



 3. Фізкультхвілінка.

 4. Практычная частка.

 Заданне 1. Правядзём размінку нашага галасавога апарату. Кожнаму з вас прапануецца чыстагаворка, або скарагаворка. Конкурс на лепшага чытальніка. Вучні сігнальнымі карткамі даюць ацэнку кожнаму аднакласніку ( зялены колер – вельмі добра, сіні – добра, чырвоны – можна і лепш). Чыстагаворкі: *Коцік чорны ў кватэры са сцяны садраў шпалеры. Белы бусел баяў байку беламу зайку. Гэты тупат капытоў гоніць пыл уздоўж платоў. Ехалі Пракоп з Пракопіхаю ды Пракапяняткам. Сустрэліся ў лесе бязрогі лось ды лінялы трус. Жыў у Жэнькі вожык Жменька, жэўжык вожык, жэўжык Жэнька. Ад падпола да паддашка дрэллю дом свідруе Дашка. Жалеза выжалезілася, калясо выкалесілася. Трухлявую дзеравіну дзятлы дзяўбуць дзюбамі. Цецеручыха цецеручанятам цеста месіць. Я нікому ніколі нічога ніякага, а калі што якое, дык што там такое? Пад вываратнямі вавёрка ўе вяроўкі вёртка. Каб б я калі дзе што-небудзь якое, а то я ніколі, нідзе, нічога, ніякага.* (Выбарачны каментарый выстаўленых ацэнак)

 Заданне 2. Патрэбна вымавіць фразу, выказваючы розныя пачуцці; захапленне, сум, страх, крыўду, надзею. (Работа ў парах)

 *Вучыцца ніколі не позна.*

 Заданне 3. Конкурс на лепшы артыстычны дуэт. Скласці дыялог па зададзенай сітуацыі, выкарыстоўваючы прыемныя “лячэбныя” словы, якія ствараюць станоўчы настрой. Вучні сігнальнымі карткамі даюць ацэнку аднакласнікам ( зялены колер – вельмі добра, сіні – добра, чырвоны – можна і лепш).

 Сітуацыі:

а) *Перад вамі чалавек, якога вы добра ведаеце, але даволі доўга не бачылі. Вы рады гэтай выпадковай сустрэчы.*

б*) Перад вамі зусім малое дзіця, яно чагосьці спалохалася і вось-вось расплачацца. Падыдзіце да яго, пачніце размову, супакойце яго.*

в) *Вас моцна штурхнулі ў аўтобусе. Азірнуўшыся, вы ўбачылі пажылога чалавека.*

г) *Перад вамі невядомы чалавек. Пазнаёмцеся з ім, даведайцеся, як яго завуць, дзе ён вучыцца, працуе.*

д) *У вагоне метро вы выпадкова апынуліся побач з даволі вядомым акцёрам. Вы любіце яго творчасцьі, вядома, хацелі б з ім паразмаўляць. бо гэта такая вялікая ўдача.* (Выбарачны каментарый выстаўленых ацэнак)

 ІІІ. Этап падвядзення вынікаў.

 Заданне: Скласці маналог на тэму “Для чаго чалавеку дадзена мова” (вучань мае права выбраць сваю тэму ў межах тэмы факультатыўных заняткаў). Працягласць маналога 30 секунд.

 Слова настаўніка. Асноўнымі функцыямі мовы з'яўляюцца функцыі зносін, эмацыянальнага самавыяўлення і ўздзеяння. Яшчэ Якуб Колас зазначаў, што “развіваць мову асобна ад думкі немагчыма”. “Слова, – пісаў ён, – дзейсны супрацоўнік нашага мыслення. Вялікі запас слоў – адна з умоў для больш дакладнага і яснага выражэння нашай думкі. Адсюль развіццё вуснага маўлення і ёсць развіццё адной з прылад нашага мыслення.”

ІV. Рэфлексія.

 Практыкаванне «Апладысменты» (развіццё згуртаванасці, стварэнне станоўчага эмацыянальнага стану).

 Хто з вас можа ўявіць, што адчувае артыст пасля концерта? Магчыма, ён адчувае апладысменты не толькі вушамі, але ўсімі фібрамі сваёй душы, і гэта - прыемнае хваляванне. Сёння кожны з вас, сябры, заслужыў апладысменты.

 Я хачу прапанаваць вам гульню, падчас якой апладысменты спачатку гучаць ціхенька, а затым становяцца ўсё мацнейшымі і мацнейшымі. Гульня праходзіць наступным чынам. Вы становіцеся ў агульны круг. Адзін з вас пачынае: ён падыходзіць да каго-небудзь з аднакласнікаў і дарыць свае апладысменты. Затым яны абодва выбіраюць наступнага ўдзельніка, які таксама атрымлівае сваю порцыю апладысментаў: яны абодва падходзяць, паўстаюць перад ім і апладзіруюць. Затым гэтая тройка выбірае наступнага прэтэндэнта на авацыі. Кожны раз той, каму апладзіравалі, мае права выбірайце наступнага. Такім чынам, гульня працягваецца, а авацыі становяцца ўсё мацнейшымі.

Тэарэтычны матэрыял аб відах маўлення можно паглядзець на сайце <https://sites.google.com/site/razvitiemladsihskolnikov/myslenie-kak-poznavatelnyj-process-vidy-myslenia-i-ih-osobennosti/myslenie-i-rec/rec-vidy-reci-funkcii-reci> – доступ 03.03.2019

Вітко Міхаіл Міхайлавіч,

настаўнік працоўнага навучання,

вышэйшая катэгорыя



202145

Мінская вобласць,

Слуцкі раён,

аг.Грэск, вул.Пралетарская 5

т.80179590286

 80179590504

[www.gresk.slutsk-vedy.gov.by](http://www.gresk.slutsk-vedy.gov.by)

